section_heading: Savjet lovačkih saveza Bosne i Hercegovine
paragraph_text: Lovački savez Herceg Bosne danas je moderna i ugledna građanska udruga utemeljena prema Zakonu o udrugama i Zakonu o lovstvu, koji kao nestranačka, nepolitička i neprofitna asocijacija, predstavlja nacionalni lovački savez Hrvata u Bosni i Hercegovini, ali jednako tako i Savez svih njezinih naroda i građana. Savez trenutno ima oko 10.000 članova organiziranih u 42 članice, a njegov cilj je djelovanje na području lovstva u smislu planiranja i provedbe jedinstvene lovne politike, razvoja i unapređenja lovstva, uzgoja, zaštite i korištenja divljači, očuvanja prirodnog staništa divljači i biološke i ekološke raznolikosti, lovne izobrazbe, njegovanja lovačke etike i običaja, te zaštite prirode i ljudskog okoliša.